גשר רואל

גשר רואל (בצרפתית: Pont Rouelle) הוא גשר רכבת מברזל שנמתח מעל נהר הסן בפריז ומחבר בין הרובע השישה-עשר (בגדה הימנית) לרובע החמישה-עשר (בגדה שמאלית). הגשר הוא האמצעי מבין שלושה גשרים שעוברים מעל האי איל או סין ומנצלים אותו בתור נקודת תמיכה. שם הגשר הגשר (והרחוב בגדה השמאלית שהגיע בעבר לגשר) נקרא על שם המדען הצרפתי גיום-פרנסואה רואל (צר') (1770-1703) ההיסטוריה של הגשר החוזה לבניית גשר עבור רכבות נמסר לחברת "אייפז' מטל" (צר') ובנייתו החלה בנובמבר 1899 והסתיימה במרץ 1900. הגשר, כמו גם גשר גרנל שלידו, נבנה כדי לשפר את גישת המבקרים לתערוכה העולמית של פריז שנפתחה באפריל אותה שנה ומרכזה היה בגני שאן דה מארס ממזרח לגשר. במשך התקופה בה הוצגה התערוכה (אפריל עד נובמבר 1900) דווח על כשמונה מיליון נוסעים שהשתמשו בקו הרכבת העובר מעל הגשר כדי להגיע לתערוכה וממנה. בשנים שלאחר התערוכה חלה ירידה מתמדת במספר הנוסעים שהשתמשו בקו זה לכן ב-1924 הופסקה תנועת רכבות הנוסעים על הגשר והוא המשיך לשרת רק רכבות משא. ב-1937, לקראת פתיחת התערוכה העולמית של פריז הוחלט להפסיק את תנועת רכבות המשא בקו זה והיא לא חודשה גם לאחר סיום התערוכה. בתחילת שנות ה-80 של המאה ה-20 החל תכנון הרחבת קו C של מערכת הרכבות הצרפתית RER (צר') לכוון צפון והועלתה האפשרות להשתמש בגשר רואל הקיים. בדיקת מומחי קונסטרוקציה מצאה מצד אחד נזקים בחלקי המתכת של הגשר עקב קורוזיה אך קבעה, מצד שני, שהמבנה הבסיסי של הגשר תקין. בבחינת החלופות של שיפוץ הגשר מול בניית גשר חדש בחרה חברת הרכבות בשיפוץ הגשר. עבודת שיקום הגשר נמסרה לחברת "אייפז' מטל" (צר') (שגם בנתה אותו). העבודות החלו במרץ 1984 והסתיימו בסוף 1985. במסגרת פרויקט זה הוחלפו קורות ברזל שנאכלו והוחלף משטח הגשר עליו עוברים פסי הרכבת. הגשר המחודש נחנך ב-14 בספטמבר 1988. מבנה הגשר הגשר בנוי ממספר מקטעים שאינם אחידים בסגנון שלהם: במקטע הגשר בגדה הימנית, לפני הנהר, עוברת הרכבת על גבי גשר אבן בעל שלוש קשתות מעל רחוב ז'ורז פומפידו (צר') במקטע מעל הסן בין הגדה הימנית לאי איל או סין נבנה גשר מתכת בן קשת אחת במפתח של כ-86 מטר במקטע שעובר מעל האי "איל או סין" נבנה גשר אבן באורך של כ-7 מטר שמתחתיו נמתחת הטיילת שבנויה לאורך האי במקטע בין האי "איל או סין" לגדה השמאלית עוברת המסילה על גשר מתכת של שלוש קשתות הנשען על שני עמודי אבן השקועים בסן כל גשרי הסן האחרים חצו את הסן במאונך לכוון הזרימה של הסן אולם במקרה של גשר רואל הצורך לחבר מסילה המקבילה לסן בגדה המערבית עם מסילה המאונכת לסן בגדה הימנית אילץ את בוני הגשר לבנות גשר העובר את הנהר בקו אלכסוני. גלריה ביאורים לקריאה נוספת קישורים חיצוניים גשר רואל, באתר structurae.net (בצרפתית) תמונות של גשר רואל, באתר structurae.net צילום של בניית גשר רואל, באתר הרייקסמוזיאום צילומים של גשר רואל, באתר gettyimages.com גשר רואל, באתר "אגודת המהנדסים האזרחיים של צרפת" (בצרפתית) גשר רואל, באתר paris1900.lartnouveau.com (בצרפתית) גשר רואל, באתר eutouring.com הערות שוליים